कहा- वे बस एक-दो ड्रिंक लेते हैं, लोगों की उनके बारे में राय गलत है
Gadar Director Anil Sharma Speaks About Working With Salman Khan - फिल्म डायरेक्टर अनिल शर्मा अपकमिंग फिल्म गदर 2 को लेकर सुर्खियों में हैं। एक प्रमोशनल इंटरव्यू में उन्होंने अपने साथ काम किए हुए एक्टर्स के बारे में बात की।
फिल्म डायरेक्टर अनिल शर्मा अपनी अपकमिंग फिल्म गदर 2 को लेकर सुर्खियों में हैं। एक प्रमोशनल इंटरव्यू में उन्होंने अपने साथ काम किए हुए एक्टर्स के बारे में बात की। अनिल ने सलमान खान का जिक्र किया। अनिल ने कहा कि सलमान के बारे में काफी कुछ बातें गलत कही जाती हैं।
लोग कहते हैं कि वे हैवी ड्रिंकर हैं और पार्टीज में काफी ज्यादा शराब पीते हैं। हालांकि असलियत में ऐसा नहीं है। अनिल ने कहा कि सलमान जरूरत से ज्यादा कभी नहीं पीते। अनिल ने ये भी कहा कि सलमान कभी किसी की बुराई नहीं करते। वे सिर्फ अपने काम के बारे में बात करना पसंद करते हैं।
अनिल ने कहा- खान साहब के साथ काम करके मजा आया
अनिल शर्मा ने सलमान खान के साथ 2010 की फिल्म वीर में काम किया था। अनिल इस फिल्म के डायरेक्टर थे। उन्होंने सलमान के साथ काम करने का अनुभव शेयर किया।
अनिल ने कहा- खान साहब के साथ काम करके बहुत मजा आया। उनके बारे में काफी कुछ बकवास बातें फैलाई जाती हैं। सलमान एक नॉर्मल इंसान की तरह शाम में एक या दो ड्रिंक लेते हैं और अपने काम पर फोकस करते हैं।
सलमान कभी किसी की बुराई नहीं करते
अनिल ने आगे कहा- मैंने उन्हें कभी किसी की बुराई करते नहीं देखा है। अगर मैं उनके साथ चार घंटे रहूं तो वे उन चार घंटों में सिर्फ अपनी फिल्म के गाने, सीन्स पर बात करते हैं। उन्हें काफी फिल्मों के गाने और सीन्स याद रहते हैं। सलमान चलते फिरते फिल्मों की लाइब्रेरी हैं। उन्हें फिल्मों का गूगल कहना भी गलत नहीं होगा।
सलमान गुस्सैल नहीं हैं, बस छेड़ने पर रिएक्ट करते हैं
अनिल ने कहा कि सलमान को झूठ में गुस्सैल कहा जाता है। उन्होंने कहा- लोग कहते हैं कि सलमान को गुस्सा बहुत आता है। वे गुस्सैल नहीं हैं, बस अपनी दुनिया में रहना पसंद करते हैं। हां एक बात जरूर है कि अगर आप उन्हें छेड़ोगे तो जरूर रिएक्ट करेंगे। वे किसी को कभी नुकसान नहीं पहुंचाते। वे मस्त मौला इंसान हैं, वे कभी कभार जिम करने के बाद वैनिटी वैन में ही सो जाते हैं।
प्रियंका को शूट के वक्त खाना-पीना भी नहीं दिखता था- अनिल 
अनिल ने यहां प्रियंका चोपड़ा के बारे में भी बात की। उन्होंने कहा कि प्रियंका इंडस्ट्री में नई थीं तो वे अपने काम को लेकर काफी फोकस्ड थीं। उन्होंने कहा- वे जब मुझसे पहली बार मिलीं को काफी कच्ची थीं। हर कोई अपनी पहली फिल्म के लिए काफी मेहनत करता है। उन्होंने भी 10 दिनों के शूट के लिए सेट पर दो महीने का समय बिताया।
उन्हें उस वक्त खाने-पीने या बैठने से कोई मतलब नहीं होता था। उन्हें बस काम दिखाई देता था। उन्होंने आगे बढ़ने के लिए कभी किसी को पीछे नहीं खींचा। हालांकि अब वे जरूर एक दो सब्जेक्ट पर बात कर रही हैं, लेकिन उस वक्त तक उन्हें अपने काम के अलावा बाकी किसी चीज से कोई मतलब नहीं रहता था। वे पॉलिटिक्स वगैरह चीजों से दूर रहती थीं।